text: Inici Societat al Baix Ebre Comencen els tractaments en contra dels mosquits dels arrossars pròxims als nuclis...
  Els tècnics del Consorci de Polítiques Ambientals de les Terres de l'Ebre (Copate) iniciaran aquesta setmana els tractaments contra les larves de mosquits als arrossars perimetrals dels nuclis habitats del delta de l'Ebre.
  En total s'efectuaran un total de tres tractaments fins l'agost. Enguany, el producte que s'utilitzarà per fer el tractament als arrossars es basa en la matèria activa 'Bacillus thuringiensis', comercialitzat amb el nom de Vectobac 12 AS i que els tècnics del Copate ja utilitzen per tractar els mosquits als espais naturals i la mosca negra al riu. L'insecticida regulador del creixement a base d'un inhibidor de quitina usat fins l'any passat no ha estat finalment autoritzat. Això encarirà els tractaments en un 40%.
  Cadascun dels tractaments s'allargarà durant tres dies. S'iniciaran a l'hemidelta esquerre, a les
  zones de l'Ampolla-Camarles, l'Aldea, Deltebre i Riumar i continuaran a l'hemidelta dret, a
  les zones d'Amposta, Eucaliptus, Poble Nou, Sant Jaume d'Enveja, els Muntells i Sant Carles
  de la Ràpita. En total, abastaran 2.100 hectàrees d'arrossars.
  Article anteriorL'Ajuntament de Tarragona adjudica a l'empresa MS Consultors l'estudi de la qualitat de l'aire
  Article següentViladecans torna a programar activitats culturals gratuïtes a l'aire lliure amb el programa F'ESTIU